**De ce ma cerţi?**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DE CE MĂ CERŢI?

De ce mă cerţi şi spui că am greşit

Când ne-am iubit la cumpăna luminii?

Eram acolo eu şi heruvimii

Iar heruvimul TU mi-ai fost sortit.

Să lupt cu soarta nici nu m-am gândit.

E raiul locul unde suntem noi

Şi amândoi ne contopim în vers

Nu-i veşnicie, nu e univers

Ca părul tău cu gust de caprifoi.

Suntem excepţia unu egal doi.

Şi ritm cu ritm, silabă cu silabă

În grabă ne cuprindem în cuvânt.

Mi-e trupul tău şi locul drag şi sfânt,

Căci unduiri de literă arabă

Mă fac să mă întorc cât mai degrabă.

Lumina mea cuantic ondulată

Din ochii tăi o sorb cu însetare

Când văd lumina totu-i desfătare

Şi nu prea ştiu ce pot să-ţi dau răsplată

Accepţi iubirea-n viaţă adunată?